રાજકોટના રૈયાધાર રાણીમાં રૂડીમાં ચોકમાં રહેતા અને મજૂરીકામ કરતા અજીતભાઈ બચુભાઈ મોકરશી નામના મુસ્લિમ આધેડ સાથે વાતચીત કરતા તેઓએ એવું જણાવ્યું હતું કે તેમનો દીકરો મહમદ મોકરશી કે જે ટ્રાફિક વોર્ડનમાં ફરજ બજાવે છે તેની આજરોજ સગાઇ નક્કી કરવામાં આવી હતી 53 ક્વાર્ટરમાં રહેતી આરઝૂ જાહિરભા સમા નામની યુવતી સાથે તેની સગાઇ માટે આજે સૌ પરિવારજનો જવાના હતા તે સગાઇ પૂર્વે રીતરિવાજ મુજબ ગત રાત્રે લગભગ 125 જેટલા પરિવારજનો જાગરણમાં જોડાયા હતા ગત મોડી રાત્રી સુધી ખુલ્લા મંડપમાં ડિસ્કો દાંડિયા રમી જાગરણ કર્યા બાદ બધા સુઈ ગયા હતા અને વહેલી સવારે ઉઠ્યા ત્યારે એક પછી એક બધાને આંખ ખુલતી નન હોય, આંખમાંથી પાણી નીકળતા હોય, આંખમાં બળતરા થતી હોય તેવી ફરિયાદો કરવા લાગ્યા હતા અજીતભાઈ પોતે પણ આંખમાં તકલીફ થતીહતી આ ઉપરાંત પુત્ર હમીર, બચુભાઈ જુમાભાઈ 74 વર્ષ, મુમતાઝ ઇશાકભાઈ પલેજા 40 વર્ષ, અનીશ ઇશાકભાઈ પલેજા 9 વર્ષ, સુમીન પલેજા 13 વર્ષ , અફસાનાબેન હનીફભાઇ 22 વર્ષ, ફરીદાબેન ચૌહાણ સહિતનાઓએ આ તકલીફ હોવાનું જણાવતા તમામ તાકીદે સિવિલ હોસ્પિટલે પહોંચ્યા હતા અને તમામને આંખના વિભાગમાં ટ્યુબ તથા ટીપા નાખી પ્રાથમિક સારવાર આપી હતી જો કે પ્રાથમિક સારવાર પછી પણ તકલીફ સાવ દૂર થઇ ન હોય અને હજુ આંખમાં બળતરા યથાવત હોવાનું લોકોએ જણાવ્યું હતું આ જ વિસ્તારના વિનુભાઈ ગોટેચા, આરતીબેન વિનુભાઈ ગોટેચા, પ્રિન્સ વિનુભાઈ ગોટેચા અને ધ્રુવ વિનુભાઈ ગોટેચાને પણ આ તકલીફ થતા ખસેડાયા હતા મુસ્લિમ પરિવારના જ 125 સભ્યો અને રૈયાધાર વિસ્તારના અન્ય 50 સહીત કુલ 175 લોકોને આંખમાં તકલીફ થઇ હોય હોસ્પિટલે ખસેડતા હોસ્પિટલ તંત્રમાં ભારે દોડધામ મચી જવા પામી હતી.